Diari Oficial de la Generalitat Valenciana


Sumari del DOGV 9258, del 18-01-2022 (2022/224)

RESOLUCIÓ de 29 de desembre de 2021, de la directora general de Modernització i Relacions amb l'Administració de Justícia, per la qual se sotmet al tràmit d'audiència i informació pública el projecte d'ordre de la Conselleria de Justícia, Interior i Administració Pública sobre organització i funcionament del procediment per a la posada a la disposició dels òrgans judicials i del Ministeri Fiscal del servei d'assistència pericial, per a la seua intervenció en els procediments judicials.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/224


Data del document
:   29-12-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * cooperació administrativa

RESOLUCIÓ de 29 de desembre de 2021, de la directora general de Modernització i Relacions amb l'Administració de Justícia, per la qual se sotmet al tràmit d'audiència i informació pública el projecte d'ordre de la Conselleria de Justícia, Interior i Administració Pública sobre organització i funcionament del procediment per a la posada a la disposició dels òrgans judicials i del Ministeri Fiscal del servei d'assistència pericial, per a la seua intervenció en els procediments judicials. [2022/224]  
  
D'acord amb el que s'estableix en l'article 133.2 de la Llei 39/2015, d'1 d'octubre, del procediment administratiu comú de les administracions públiques; en l'article 43 de la Llei 5/1983, de 30 de desembre, del Consell; en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius; en virtut de les atribucions conferides per l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i per la Resolució de la consellera de Justícia, Interior i Administració Pública, de data 27 de desembre de 2021, d'encàrrec a aquesta direcció general, resolc:  
  
Sotmetre al tràmit d'audiència i informació pública el projecte d'ordre de la Conselleria de Justícia, Interior i Administració Pública pel qual es regula l'organització i funcionament del procediment per a la posada a la disposició dels òrgans judicials i del Ministeri Fiscal del servei d'assistència pericial, per a la seua intervenció en els procediments judicials.  
  
Mitjançant aquest tràmit poden formular al·legacions al text del projecte d'ordre les persones potencialment afectades en els seus drets i interessos legítims i fer aportacions addicionals qualsevol altra persona o entitat.  
El termini per a la presentació d'observacions serà de 15 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana, de conformitat amb el que estableixen les disposicions esmentades.  
L'esborrany del projecte d'ordre podrà ser consultat en l'adreça d'internet:  
https://www.gva.es/es/inicio/procedimientos'id\_proc=22243  
  
València, 29 de desembre de 2021.- La directora general de Modernització i Relacions amb l'Administració de Justícia: Àngels Bixquert Sanz.